open-index/open-wikipedia-markdown huggingface dataset:
உமையாள்புரம் கே. சிவராமன்

thumb|உமையாள்புரம் கே. சிவராமன்
**உமையாள்புரம் காசிவிஸ்வநாத சிவராமன்** (பி. டிசம்பர் 17, 1935), ஒரு மிருதங்க வாசிப்பாளர், அறிஞர். இந்தியக் குடியரசின் படைத்துறை-சாராத விருதுகளில் இரண்டாவது உயரிய விருதான **[[பத்ம விபூசண்]]** விருதை 2010-ஆம் ஆண்டு பெற்றார்; அவருக்கு *கலைத்துறை*யில் இவ்விருது அளிக்கப்பட்டது. அருபதி நடேசன், தஞ்சாவூர் வைத்தியநாதன், பாலக்காடு டி. எஸ். மணி ஐயர், கும்பகோணம் ரங்கு ஆகியோரிடம் இவர் இசைப்பயிற்சி பெற்றார். சிவராமன் தனது பத்தாவது வயதில் முதல் அரங்கேற்றத்தை நிகழ்த்தினார். மிருதங்க வாசிப்பில் புதிய உத்திகள், புதுமைகளைப் புகுத்தியவர்; வட இந்திய இசைக்கலைஞர்களுடன் *ஜுகல்பந்தி* என்ற நிகழ்ச்சிகளையும் நிகழ்த்தியவர்.

## ஆராய்ச்சி, புதுமை
சிவராமன் மிருதங்கக் கலையில் மூல ஆய்வுகளை மேற்கொண்டு வருபவர். மிருதங்க வாசிப்பில் பல நுணுக்கங்களையும் பிறர் அறிந்திட வகுப்புகளும் எடுத்து வருபவர். 
முதன்முதல் இழைக்கண்ணாடியால் தயாரிக்கப்பட்ட மிருதங்கத்தை அறிமுகப்படுத்திய இவர், பதனிட்ட தோல், பதனிடாத தோல் ஆகியவற்றைக் கொண்டு தயாரிக்கப்பட்ட மிருதங்கங்களை தனித்தனியே ஆராய்ச்சி செய்துள்ளார். மிருதங்க வாசிப்பில் கிடைக்கும் வெவ்வேறு மேற்சுரங்களுக்கு மிருதங்கத்தில் உள்ள கருந்திட்டுப் பகுதி எவ்வாறு காரணமாயுள்ளது என்று ஆய்வு செய்துள்ளார்.

## விருதுகள்
* 1981-தமிழக அரசின் **மாநில இசைக்கலைஞர்** விருது.
* 1984-தி இந்தியன் ஃபைன் ஆர்ட்ஸ் சொசைட்டியின் சங்கீத கலாசிகாமணி விருது.
* 1986-சென்னை ஸ்ரீ கிருஷ்ண கான சபாவின் சங்கீத சூடாமணி விருது
* 1988-இந்திய அரசின் பத்ம ஸ்ரீ விருது.
* 1992-தமிழக அரசின் கலைமாமணி விருது.
* 1998-இந்திய குடியரசுத்தலைவரின் **தேசிய குடிமகன்** விருது.
* 2001-மியூசிக் அகாதெமியின் சங்கீத கலாநிதி விருது
* 2003-இந்திய அரசின் பத்ம பூசண் விருது.
* 2010-இந்திய அரசின் பத்ம விபூசண் விருது.
* 2014-*வாழும் பெருங்கலைஞர்* விருது; வழங்கியது: சென்னை ரோட்டரி கிளப், டி. நகர் 
* 2018-இசைப்பேரறிஞர் விருது, வழங்கியது: தமிழ் இசைச் சங்கம்
* 2022-முனைவர் பட்டம் (கவுரவ பட்டம்). திண்டுக்கல் காந்தி கிராமம் கிராமியப் பல்கலைக்கழகம்

## மேற்கோள்கள்

## வெளியிணைப்புகள்
* ''Discussion on Percussion'' - ஒரு கலந்துரையாடல்
* ஆவணப்படம்

பகுப்பு:மிருதங்கக் கலைஞர்கள்
பகுப்பு:பத்மசிறீ விருது பெற்ற தமிழர்கள்
பகுப்பு:பத்ம பூசண் விருது பெற்ற தமிழர்கள்
பகுப்பு:பத்ம விபூசண் விருது பெற்ற தமிழர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:சங்கீத கலாசிகாமணி விருது பெற்றவர்கள்
பகுப்பு:சங்கீத சூடாமணி விருது பெற்றவர்கள்
பகுப்பு:1935 பிறப்புகள்
பகுப்பு:வாழும் மக்கள்
பகுப்பு:கலைமாமணி விருது பெற்றவர்கள்
பகுப்பு:பத்மசிறீ விருது பெற்ற கருநாடக இசைக் கலைஞர்கள்
பகுப்பு:ஊர்ப் பெயரால் அறியப்படும் மக்கள்
பகுப்பு:தஞ்சாவூர் மாவட்ட இசைக்கலைஞர்கள்
த ஷாவ்ஷாங்க் ரிடெம்ப்சன்

**தி ஷாஷாங்க் ரெடெம்ப்ஷன்** (*The Shawshank Redemption*) என்பது 1982 ஆம் ஆண்டு ஸ்டீபன் கிங் எழுதிய *ரீட்டா ஹேவொர்த் மற்றும் ஷாஷாங்க் ரெடெம்ப்ஷன்* என்ற புதினத்தை அடிப்படையாகக் கொண்டு *பிராங்க் டாராபாண்ட்* எழுதி இயக்கிய 1994 அமெரிக்க நாடகத் திரைப்படமாகும். ஆண்ட்ரிவ் "ஆண்டி" டுஃப்ரெஸன் என்ற பாத்திரத்தில் டிம் ராபின்ஸ் மற்றும் எல்லிஸ் பாய்டு "ரெட்" ரெட்டிங் பாத்திரத்தில் (மார்கன் பிறீமன்) இதில் நடித்திருந்தனர். ஷாஷாங்க் மாநில சிறைச்சாலையில் ஏறத்தாழ 20 ஆண்டுகளைக் கழிக்கும் ஆண்டியை பற்றி இந்தத் திரைப்படம் சித்தரிக்கிறது. மேய்னில் உள்ள ஒரு கற்பனையான சீர்திருத்தச் சிறைச்சாலை மற்றும் ஆண்டியுடன் தங்கி இருக்கும் ரெட் இருவருக்குமான நட்பு ஆகியவற்றை இத்திரைப்படம் சித்தரிக்கிறது. இந்தத் திரைப்படம் விமர்சன ரீதியாக பாராட்டைப் பெற்றது

## தயாரிப்பு
ஜனவரி 1993 இல் தயாரிப்பைத் தொடங்கியது. முதன்மை புகைப்படம் எடுத்தல் ஜூன் முதல் ஆகஸ்ட் 1993 வரை ஒகையோவின் மான்ஸ்ஃபீல்டில் அமைந்துள்ள சீர்த்திருத்தச் சிறைச்சாலையில் நடைபெற்றது. இந்தப் படத்தின்  ஆண்டியின் பாத்திரத்தில் நடிக்க டொம் ஹாங்க்ஸ், டாம் குரூஸ் மற்றும் கெவின் கோஸ்ட்னர் உட்பட  பல நட்சத்திரங்கள் ஆர்வமாக இருந்தனர் தாமஸ் நியூமன் படத்திற்கு இசையமைத்திருந்தார். 

## வெளியீடு
படம் வெளிவருவதற்கு முன்னதாக, பொதுமக்களிடையே சோதனை முறையில் திரையிடப்பட்டது. 

1994 செப்டம்பர் தொடக்கத்தில் மான்ஸ்ஃபீல்ட் மற்றும் டொராண்டோ சர்வதேச திரைப்பட விழா போன்றவற்றில்  திரையிடப்பட முதல் காட்சியைத் தொடர்ந்து, செப்டம்பர் 23,1994 அன்று ஒரு வட அமெரிக்காவில் வெளியிடப்பட்டது.அதன் தொடக்க வார இறுதியில், படம் 33 திரையரங்குகளில் இருந்து $727,327 வசூலித்தது. 

1995 ஆம் ஆண்டின் தொடக்கத்தில் பல ஆஸ்கார் விருதுகளுக்கு பரிந்துரைக்கப்பட்ட பிறகு, பிப்ரவரி மற்றும் மார்ச் மாதங்களுக்கு இடையில் இந்தப் படம் மீண்டும் வெளியிடப்பட்டது, மேலும் $12 மில்லியன் சம்பாதித்தது. மொத்தத்தில், இந்தப் படம் அமெரிக்கா மற்றும் கனடாவில் $28.3 மில்லியன் வசூலித்தது. மற்ற இடங்களில் $45 மில்லியன் வசூலித்தது.[5] உலகளவில் $73.3 மில்லியன் வசூலித்தது. அமெரிக்காவில், இது 1994 ஆம் ஆண்டில் 51வது அதிக வசூல் செய்த படமாகவும், 1994 ஆம் ஆண்டில் 21வது அதிக வசூல் செய்த படமாகவும் ஆனது. and $45&nbsp;million 

## மேற்கோள்கள்

## வெளி இணைப்புகள்

* 
* 
* 

பகுப்பு:கொலம்பியா பிக்சர்ஸ் திரைப்படங்கள்
பகுப்பு:1994 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:சிறந்த படத்திற்கான அகாடெமி விருதிற்கு தேர்ந்தெடுக்கப்பட்ட படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்கத் திரைப்படங்கள்
சாமை

**சாமை** (*Panicum sumatrense*, *Little Millet*) ஒரு தானியம் ஆகும்.  இது ஒரு புன்செய் நிலப் பயிர்.  இது இந்தியாவிலும் விளைவிக்கப்படுகிறது.

## உணவு
இந்த தானியத்தின் மாவு மூலம் ரொட்டி, புட்டு, கேக், பிஸ்கட் செய்யப்படுகிறது.

## வேளாண்மை
* ஐந்து கிலோ விதை சாமை கொண்டு பொதுவாக 1 ஏக்கருக்கு விதைக்கலாம்.
* 80-ம் நாளில் கதிர் பிடித்து, 100 முதல் 110 நாட்களில் முற்றி அறுவடைக்குத் தயாராகிவிடும்.
* சாமை விதையின் அளவு மிக சிறியதாக இருப்பதால் அது முளைத்துவர ஐந்து முதல் ஏழு நாட்கள் ஆகும்.
* விதைக்கும் முன்னர் சாமை விதைகளை ஒரு லிட்டர் தண்ணீரில் 100 மில்லி இளநீர் கரைசலில் ஆறு மணி நேரம் ஊற வைத்து பின்னர் விதைப்பு செய்வதால், இளநீரில் உள்ள பொட்டாஷ் சத்தின் கராணமாக வறட்சியை தாங்கி வளர்ந்து நல்ல மகசூலை கொடுக்கும்.
* சாமைப் பயிரை அதிக பூச்சி நோய்கள் தாக்குவதில்லை.
* மாதம் ஒரு முறை வீதம் இரண்டு முறை மட்டும் ஜீவாமிர்தக் கரைசலை பாசனத் தண்ணீரோடு கலந்து விடலாம்.
*சாமை கதிர்கள் நன்று முற்றி காய்ந்த பின் அறுவடை செய்து, தானியங்களை பிரித்தெடுத்து சுத்தம் செய்து காய வைத்து சேமிக்க வேண்டும்.
* ஒரு ஏக்கருக்கு 600 முதல் 800 கிலோ தானிய விளைச்சல் கிடைக்கும்.

## மேற்கோள்கள்

பகுப்பு:சிறு தானியங்கள்
பகுப்பு:தானியங்கள்
பகுப்பு:தினைகள்
ஹன்சிகா மோட்வானி

**ஹன்சிகா மோட்வானி** (, பிறப்பு: ஆகத்து 9, 1991) ஓர் இந்திய நடிகையும் முன்னாள் குழந்தை நடிகையும் ஆவார். முதன்மையாக தமிழ், தெலுங்கு திரைப்படங்களில் தோன்றும் இவர் சில இந்தி, கன்னடத் திரைப்படங்களிலும் தோன்றுகிறார்.

## சொந்த வாழ்க்கை
இவர் இந்தியாவில் மங்களூரில் பிறந்தார். இவரின் தந்தை பிரதீப் மோட்வானி தொழிலதிபரும், தாயார் மோனா மோட்வானி தோல்நோய் நிபுணரும் ஆவர். ஹன்சிகாவின் தாய்மொழி சிந்தியாக இருந்த போதும் தெலுங்கு, மராத்தி, பெங்காலி, ஆங்கிலம், இந்தி, துளு, தமிழ் ஆகிய மொழிகளை சரளமாகப் பேசுவார். மும்பையில் போடார் பன்னாட்டுப் பள்ளியில் கல்வி பயின்றார்.

## தொழில் வாழ்க்கை
ஷக்கலக்கா பூம் பூம் என்றழைக்கப்பட்ட தொடரின் மூலம் ஹன்சிகா அவரது தொலைக்காட்சிப் பயணத்தைத் தொடங்கினார் (இது சஞ்சு என்ற பையனைப் பற்றியும் அவனது மந்திரப் பென்சிலைப் பற்றியதுமான கதையாகும்). அதே நேரத்தில் *தேஸ் மெய்ன் நிக்லா ஹோகா சானத்* என்ற இந்தியத் தொடரில் குழந்தை நட்சத்திரமாக ஹன்சிகா நடித்தார். இதற்காக ஸ்டார் பரிவார் விருதுகளில் விருப்பமான குழந்தை விருதை அவர் பெற்றார். *[[கோயி... மில் கயா|கோய் மில் கயா]]* திரைப்படத்தில் வரும் குழந்தைகளில் ஒருவராகவும் நடித்திருந்தார்.

ஹன்சிகா, பூரி ஜெகனாத்தின் தெலுங்குத் திரைப்படம் *தேசமுதுரு*வில் அல்லு அர்சுனுக்கு ஜோடியாக நடித்து கதாநாயகியாக முதன்முதலில் அறிமுகமானார். இது குற்றப் பத்திரிகை நிருபர் ஒருவர் ஒரு சன்யாசியின் மேல் காதல் கொள்வதைப் பற்றிய திரைப்படமாகும். இதில் சன்யாசியாக ஹன்சிகா நடித்திருந்தார்.

பாலிவுட்டில் ஒரு முக்கிய நடிகையாக *ஆப் கா சரூர் - த ரியல் லவ் ஸ்டோரி* யில் இமேஷ் ரெஷிமியாவுடன் ஹன்சிகா அவரது முதல் தொடக்கத்தைத் தந்தார். இதில் இமேஷ் ரெஷிமியாவின் காதலி ரியாவாக பாத்திரம் ஏற்றிருந்தார். 29 ஜூன் 2007 அன்று இத்திரைப்படம் வெளியானது, இத்திரைப்படம் இடைப்பட்ட வெற்றியைக் கொடுத்தது. இதன் பின்னர் *ஹீ: த ஒன்லி ஒன்* எனத் தலைப்பிடப்பட்ட இந்தித் திரைப்படத்தில் அவரது குடும்பத்திற்காகப் பழிவாங்கும் தயக்கமற்ற ஒரு கொலைகாரி பாத்திரத்தில் நடிக்க கையொப்பமிட்டிருந்தார், இப்படம் இடைநடுவில் கைவிடப்பட்டது.

புனித் ராஜ்குமாருடன் பிந்தாஸ் எனும் கன்னடத் திரைப்படத்தில் நடித்தார். இத்திரைப்படம் 15 பிப்ரவரி 2008 அன்று வெளியானது, இது ஹன்சிகா இதுவரை நடித்த ஒரேயொரு கன்னடத் திரைப்படமாக இருக்கிறது. 2008 ஆம் ஆண்டு மே மாதம் வெளியான காண்ட்ரி திரைப்படத்தில் அவர் ஜூனியர் என்டிஆர் உடன் இணைந்து நடித்தார். இத்திரைப்படம் மிதமான வெற்றியைப் பெற்றது. மேலும் மஸ்கா எனும் தெலுங்குத் திரைப்படத்தில் ராமுடன் ஒரு முக்கியப் பாத்திரத்தில் நடித்தார்.

நடிகர் தனுஷ் உடன் மாப்பிள்ளை திரைப்படத்தில் நடித்ததன் மூலம் தமிழில் அறிமுகமானார். பின்னர் எங்கேயும் காதல், வேலாயுதம், ஒரு கல் ஒரு கண்ணாடி போன்ற தமிழ்த் திரைப்படங்களிலும் நடித்திருக்கிறார்.

## திரைப்பட விவரங்கள்

## குறிப்புகள்

## புற இணைப்புகள்

* 
* ஹன்சிகா மோட்வானி ஆல்பம் 

பகுப்பு:கன்னடத் திரைப்பட நடிகர்கள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:1991 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
மேகன் ஃபாக்சு

**மேகன் டெனிசு ஃபாக்சு** (Megan Denise Fox) (மே 16, 1986) ஓர் அமெரிக்க நடிகை. அவர் 2001வது ஆண்டு தொலைக்காட்சியிலும், திரைப்படங்களிலும் பல சில்லறை வேடங்களுடன் தமது நடிப்புத் தொழிலைத் துவங்கினார். பிறகு *ஓப் அண்ட் ஃபெய்த்*  என்னும் நிகழ்ச்சியில் திரும்பத் திரும்ப வரும் ஒரு கதாபாத்திரத்தை ஏற்று நடித்தார். 2004வது ஆண்டு, *கன்பெசன்சு ஆஃப் எ டீனேஜ் டிராமா க்வீன்*  என்னும் திரைப்படத்தில் ஒரு கதாபாத்திரம் ஏற்று நடித்ததுடன் தனது திரை வாழ்க்கையைத் துவங்கினார். 2007வது வருடம், அவர் *[[டிரான்ஸ்ஃபார்மர்ஸ்]]*  என்னும் மாபெரும் வெற்றித் திரைப்படத்தில் சியா லாபிவௌஃப் கதாபாத்திரத்தின் காதலியாக மிக்கேலா பேன்சு  என்னும் வேடம் அளிக்கப் பெற்றார். இது அவருக்கு ஒரு கட்டுடைத்த வெற்றிக் கதாபாத்திரமாக அமைந்து பல டீன் சாய்ஸ் விருதுகளுக்காகப் பரிந்துரைக்கப்பட்டார். 2009வது வருடம் *[[டிரான்ஸ்ஃபார்மஸ்: ரிவென்ஞ்ச் ஆஃப் த ஃபாலன்]]* திரைப்படத்தில், ஃபாக்சு தமது வேடத்தை மீண்டும் ஏற்று நடித்தார். 2009வது வருடத்தின் பிற்பகுதியில், *செனிபர்சு பாடி*  என்னும் திரைப்படத்தில் முதன்மையான கதாபாத்திரத்தில் நடித்தார்.

2007, 2008 மற்றும் 2009 ஆகிய வருடங்களில் *மாக்சிம்*  பத்திரிகையின் வருடாந்திர கவர்ச்சியான 100 பேர் பட்டியலில் இவர் முறையே #18, #16, மற்றும் #2-ம் இடங்களைப் பெற்றார்; 2008வது வருடம், *எஃப் எச் எம்*  வாசகர்கள் இவருக்கு "உலகிலேயே மிகுந்த பாலியல் கவர்ச்சி கொண்ட பெண்" என்று வாக்களித்தனர்.  
2008-வது வருடம் மூவிஃபோன் பத்திரிகையின், "25 வயதுக்கு உட்பட்ட 25 கவர்ச்சி மிகு நடிகர்கள்" பட்டியலில் முதலாம் இடத்தை அடைந்தார்.  2004 வது வருடம், ஃபாக்சு *பெவர்லி ஹில்ஸ் 90210*  புகழ் *பிரையன் ஆசுடின் கீரின்*  என்னும் நடிகரை *ஓப் அண்ட் ஃபெய்த்*  படப்பிடிப்புத் தளத்தில் சந்தித்ததாகக் கூறப்பட்டது முதல், அவருடன் ஒன்றாகச் சுற்றத் துவங்கினார். அதிலிருந்து, இவர்கள் இருவருக்கும் தொடர்வதும் முறிவதுமான ஓர் உறவு இருந்து வருகிறது.

## மேற்கோள்கள்

## புற இணைப்புகள்

* 
* 
* 
* மேகன் பாக்ஸ் பேட்டி
* 
* 

பகுப்பு:அமெரிக்க குழந்தை நட்சத்திரங்கள்
பகுப்பு:அமெரிக்கத் திரைப்பட நடிகர்கள்
பகுப்பு:அமெரிக்கத் தொலைக்காட்சி நடிகர்கள்
பகுப்பு:1986 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:ஆங்கில அமெரிக்கர்கள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
மலையாள மனோரமா

***மலையாள மனோரமா*** கேரள மாநிலம் கோட்டயம் நகரிலிருந்து வெளியாகும் மலையாள மொழி காலை நாளிதழ் ஆகும். இதனை மலையாள மனோரமா கம்பெனி லிமிடெட் எனும் நிறுவனம் பதிப்பிடுகிறது. தற்போது மாமென் மேத்யூ என்பவரைத் தலைவராகக் கொண்டு இயங்கும் இந்த நாளிதழின் முதல் இதழ் ஒரு வாராந்திர இதழாக 22 மார்ச் 1888 அன்று வெளியானது. நாள்தோறும் 1.9 மில்லியன் பிரதிகள் விற்பனையாகின்றன. 8 மில்லியன் பேர் வாசகர்களாக உள்ளனர். கேரள மாநிலத்தின் இரண்டாவது பழைமையான செய்தித்தாளாக மலையாள மனோரமா கருதப்படுகிறது. கேரளாவின் முதல் செய்தித்தாள் தீபிகா எனும் இதழாகும். இணையவழி பதிப்பையும் மனோரமா நடத்துகிறது.

இந்நிறுவனத்திலிருந்து ஆங்கிலம், இந்தி மொழிகளில் மகளிர், குழந்தைகளுக்கான இதழ்கள் வெளியாகின்றன. செய்தித் தொலைக்காட்சி, பொழுதுபோக்குத் தொலைக்காட்சிகள் இயங்குகின்றன. ஆங்கில மொழியில் தி வீக் (The Week) இதழ் வாரந்தோறும் வெளியாகிறது.

## வரலாறு
ஒரு கூட்டுப் பங்கு வெளியீட்டு நிறுவனமாக, இந்திய குடியரசின் முதல் கூட்டுப் பங்கு வெளியீட்டு நிறுவன அந்தஸ்தைப் பெறுவதற்காக திட்டமிடப்பட்ட இது, 1888 ஆம் ஆண்டில் கண்டதில் வர்கீஸ் மாப்பிள்ளை என்பவரால் கோட்டயத்தில் இணைக்கப்பட்டது. அப்போது அது திருவாங்கூர் இராஜ்ஜியத்தில் ஒரு சிறு நகரம், தற்சமயம் இந்தியாவின் கேரள மாநிலத்தின் ஒரு பகுதி. *மலையாள மனோரமா* வின் முதல் பதிப்பு மார்ச் 22, 1890 அன்று ஆர்தோடாக்ஸ் சர்ச்சின் மாலங்காரா மெட்ரோபோலியன் எச்.ஜி. ஜோசப் மார் டையோனைசியசின் சொந்த அச்சகத்திலிருந்து வெளியிடப்பட்டது. *மலையாள மனோரமா*  என்னும் பெயர் திருவல்லாவிலிருந்து வில்லுவரவட்டத்து கவிஞர் ராகவன் நாயரால் தேர்வுசெய்யப்பட்டது. கேரள வர்மா சின்னத்தை வழங்கினார். இது திருவாங்கூர் இராஜ்ஜிய சின்னத்தின் ஒரு அங்கமாக இருந்தது. இரண்டு ஆண்டு காலத்தில், இணைக்கப்பட்ட தேதியிலிருந்து வெளியீடு துவங்கியது வரையில் நிறுவனம் பல சவால்களை எதிர்கொண்டது. தகவல் சார்ந்த மாதாந்திர இதழான டெல் மி வையையும் அது வெளியிடுகிறது.

*மலையாள மனோரமா*, *மாத்ருபூமி* இதழ்களுக்கிடையேயான ஒரு ஒப்பீடு:
(ராபின் ஜெஃப்ரி எழுதிய *India's Newspaper Revolution* (2000) எனும் நூல், கே. எம். ஜார்ஜ் எழுதிய *Western Influence on Malayalam Language and Literature* (1972),  ஆடிட் பீரோ ஆஃப் சர்குலேசன்சு (ABC) 2013 ஆகியவற்றின் அடிப்படையில்) 


## அச்சிடப்படும் இடங்கள்

* கோட்டயம், கோழிக்கோடு, திருவனந்தபுரம், கொச்சி, திருச்சூர், கண்ணூர், கொல்லம், பாலக்காடு, மலப்புறம், பத்தனம்திட்டா, ஆலப்புழை, மங்களூர், பெங்களூர், சென்னை, மும்பை, தில்லி, துபாய், மனாமா, தோகா

## தலைமை ஆசிரியர்களாக பணியாற்றியவர்கள்

* கண்டத்தில் வர்கீசு மாப்பிள்ளை (1890 - 1904)
* கே. சி. மாமேன் மாப்பிள்ளை (1904 - 1938, 1947 - 1954)
* கே. எம். செரியன் (1954 - 1973)
* கே. எம். மாத்யூ (1973 - 2010)
* மாமேன் மாத்யூ (2010–இப்போது வரை)

## மேற்கோள்கள்

## வெளி இணைப்புகள்
* 

பகுப்பு:கேரள நாளிதழ்கள்
பகுப்பு:மலையாள நாளிதழ்கள்
முரசு

**முரசு** என்பது ஒரு இசைக் கருவியாகும். இந்த இசைக்கருவி தமிழ்நாட்டில் மன்னர்கள் காலத்தில் வழக்கத்தில் இருந்து வந்துள்ளது. ஒரு அரசனின் அடையாளங்களான செங்கோல், கொடி, மாலை முதலியவற்றுள் முரசும் அடங்கும்.  

## முரசு வகை

இந்த முரசுகளில் மூன்று வகை உண்டு.

#வீர முரசு
#தியாக முரசு
#நியாய முரசு

### வீர முரசு

இது போர்க் காலங்களில் பயன்படுத்தப்பட்ட முரசாகும். போருக்குச் செல்லும் முன்னும், போர் நடக்கும் போது அதன் நிகழ்வுகளை அறிவிப்பதற்காகவும், வீரர்களுக்கு  உற்சாகம் தருவதற்கும், போர் முடிந்த பின்பு வெற்றி தோல்வியை அறிவிப்பதற்கும் 'முரசு கொட்டுதல்' அக்கால வழக்கம். 

இந்த முரசிலிருந்து வெளிவரும் ஒலி வீர உணர்வினைத் தோற்றுவிப்பதாக இருக்கும். இந்த முரசு வைப்பதற்காகவே உயரமான இடத்தில் தனி மேடை ஒன்று அமைக்கப்பட்டிருக்கும். இந்த மேடையை **[[முரசுக் கட்டில்]]** என்று சொல்வர்.

### நியாய முரசு

நீதி வழங்கும் காலங்களில் நியாயம் கேட்க விரும்புபவர்களை அழைக்க அமைக்கப்பட்ட முரசு இது.

மேலும், அன்றைய காலத்தில்  அரசனிடம் நீதி கேட்டு வருபவர்களுக்கு அரசன் மற்றும் ஆன்றோர் சான்றோர் முன்னிலையில் விசாரணை நடக்கும். அப்படிப்பட்ட விசாரணைகளில் அதை காண விரும்பும் மக்களும் இடம்பெறுவர். அவ்வாறு ஒரு விசாரணை நடக்கும் போது, அதை மக்களுக்கு தெரியப்படுத்த இந்த நியாய முரசைப் பயன்படுத்துவார்கள்.

கிராமங்களைப் பிரதிபலிக்கும் திரைப்படங்களில், பஞ்சாயத்துக்கள் நடக்கும் முன்னர், ஒருவர் முரசொலித்து ஊர் பொதுமக்களுக்கு அறிவிப்பு விடுப்பதை உங்களால் காண இயலும். அது பண்டைய காலங்களில் புழங்கி வந்த நியாயமுரசின் தற்கால வடிவமே ஆகும். 

(மனுநீதிச் சோழன் அரண்மனை முற்றத்தில் கட்டப்பட்டிருந்த ஆராய்ச்சி மணி இது போன்றது)

### தியாக முரசு

வீரத்தையும், நீதியையும் மட்டுமல்ல கொடைப் பண்பைப் போற்றுவதிலும் தமிழர்கள் சளைத்தவர்கள் இல்லை. அக்காலத்தில், யாரேனும் வறியவர்களுக்குக் கொடை வழங்க விரும்பினால்,  ஒரு முரசை கொட்டி வறியவர்களை வரவேற்பார்கள். 'ஒரு கொடையானது கருணையோடும், மரியாதையோடும்  தரப்பட வேண்டும்' என்ற கருத்துக்குச் சான்றாக அந்த முரசு ஒலிக்கும். அதன் பெயரை தியாகமுரசு.

## இவற்றையும் காணவும்
* சைவத் திருமுறைகளில் குறிப்பிடப்படும் இசைக்கருவிகள்

பகுப்பு:தகவல் வெளிப்படுத்தல்
பகுப்பு:தமிழர் இசைக்கருவிகள்
பகுப்பு:தாள இசைக்கருவிகள்
பகுப்பு:தோற் கருவிகள்
புதுவாங்கலம்மன் கோயில்

right|300px|thumb|அருள்மிகு புதுவாங்கலம்மன் திருக்கோவில்
தமிழ்நாடு, கரூர் மாவட்டத்தில், கரூர் நகரத்திற்கு மேற்கே வாங்கல் என்னும் ஊரில் **புதுவாங்கலம்மன் கோவில்** அமைந்துள்ளது. இக்கோவில் கொங்கு வேளாளர் சமுதாயத்தின் வரகுண்ணா பெருங்குடி குலத்தினரின் குலதெய்வம் ஆகும்.

பகுப்பு:குலதெய்வக் கோயில்கள்
பகுப்பு:கரூர் மாவட்டத்திலுள்ள அம்மன் கோயில்கள்
பெப்ரவரி 2010

**பெப்ரவரி 2010**, ஒரு திங்கட்கிழமை ஆரம்பித்து 28 நாட்களின் பின்னர் ஒரு ஞாயிற்றுக்கிழமை முடிவடையும். தமிழ் நாட்காட்டியின் படி மாசி மாதம் பெப்ரவரி 13, சனிக்கிழமை தொடங்கி, மார்ச் 14 ஞாயிற்றுக்கிழமை முடிவடையும்.

## சிறப்பு நாட்கள்
* பெப்ரவரி 4 - இலங்கையின் 61வது விடுதலை நாள்
* பெப்ரவரி 6 - திருநீலகண்டர் குருபூசை
* பெப்ரவரி 6 - தாயுமானவர் குருபூசை
* பெப்ரவரி 12 - மகா சிவராத்திரி
* பெப்ரவரி 23 - கச்சியப்ப சிவாச்சாரியார் குருபூசை
* பெப்ரவரி 27 - மீலாத் நபி பிறந்த நாள்
* பெப்ரவரி 28 - மாசி மகம்

## நிகழ்வுகள்

## இறப்புகள்

----

பகுப்பு:2010
நாராயண யோகீசுவர்

தமிழ்நாடு சிவகங்கை அருகே உள்ள காளையார்கோயில்  பாண்டி நாட்டு சிவத்தலங்களுள் ஒன்று. மேலும் 18ம் நூற்றாண்டு ஆங்கிலேய எதிர்ப்புப் புரட்சிகளுக்கு மையமாக அமைந்த ஊர். சிவன் கோவிலில் 3 சிவலிங்கங்கள் உண்டு. பண்டைத் தமிழ் இலக்கியங்களில் இவ்வூர்  திருக்கானப்பேர்  என அறியப்ப்டும் சிறப்பை  தன்னகத்தே கொண்டிருந்தது.

## சித்தபுருஷர் நாராயண யோகீஸ்வரர்
இவ்வூரில் 2000 ஆண்டு காலமாக சித்த நிலை அடைந்த ஒரு யோக புருஷர் 
ஜீவ சமாதியில் இருந்து வந்தார். அவர் பெயர் நாராயண யோகீஸ்வர்
என்பர். 1801ம் ஆண்டு ஜூலை வாக்கில் சிவன் கோயில் அர்ச்சகர்கள்
ஒரு புதிரான சம்பவத்தைக் கண்டனர். நள்ளீரவு அர்த்த ஜாம பூஜை முடிந்து கதவுகள் மூடப்படும். வெளியிலிருந்து ஒருவரும் கோவிலிக்குள் செல்ல இயலாது.

### கருவறைக்குள் மாமிச பண்டங்கள்
மறு நாள் காலையில் கதவுகள் திறந்ததும் சுவர்ண காளீஸ்வரர் கருவறைக்குள் மாமிசத் துண்டுகள் மற்றும் எலும்புத் துண்டுகள் இறைந்து கிடக்கும்.
பல நாட்கள் இவ்வாறு நடக்கவே அர்ச்சகர்கள் ஆச்சர்யம், அதிர்ச்சி
அடைந்து இதனை ஆட்சி அதிகாரத்திலுள்ள மருது இருவரிடம்
தெரிவித்து ஆகம விதிகளுக்குப் புறம்பான கருவறைக்குள் மாமிச பண்டங்கள் சிதறுதலைத் தடுக்குமாறு வேண்டுகோள் விடுத்தனர்.

### ஓற்றரை நியமித்தார்
மருதிருவர் ஆச்சரியம் அடைந்தவராக சுவர்ண காளீஸ்வரர்
கருவறைக்குள் அர்த்த ஜாம காலத்திற்குப் பின்னர் இருந்து
நிகழ்வுகளை ஆராய ஓர் ஓற்றரை நியமித்தார்.

### சிவலிங்கத்திற்கு நிணம் கொண்டு பூஜை
மருதிருவரின் ஆணைப்படி கருவறைக்குளிருந்த ஓர் ஓற்றர்
கதவுகள் அடைக்கப்பட்டபின்னும் கருவறைக்குள் ஒரு சுரங்கப்பாதை
வழியே முதியவர் ஒருவர் வந்து சிவலிங்கத்திற்கு நிணம் கொண்டு
பூஜை செய்வதை அந்த ஒற்றர் கண்டு அப்பெரியவைக் கைது செய்து
மருதிருவர் முன் நிறுத்தினர். மருதிருவர் அப்பெரியவரின் செயல் பற்றி
வினவ அப்பெரியவர் தான் ஒரு சித்தபுருஷர் என்றும் **கடந்த 2000 ஆண்டு காலமாக நிண பூஜை** செய்து வருவதாகவும் இன்னிண பூஜை முறை சித்தர் சாத்திரப்படி சரியானது என்றும் பதிலளித்தார். அப்பெரியவரின் கூற்றில் சந்தேகமடைந்த அர்ச்சகர்கள் அவர் ஒரு சித்தபுருஷர் என்பதை முறைப்படி நிறுவும்படி கோரவே
அப்பெரியவர் அர்ச்சகர்களின் சவாலினை ஏற்றார்.

## மண்ணுக்குள் புதைக்கப்பட்டார்
அதன்படி அப்பெரியவர் மண்ணுக்குள் ஆழப்புதைக்கப்படுவார். அதன் பின்னர் அப்பெரியவர் வேறு எங்காவது தோன்றவேண்டும். இதன்படி ஓர் ஒற்றர் ராமேஸ்வரம் அனுப்பப்பட்டார். அப்பெரியவர் மண்ணுக்குள் புதைக்கப்பட்டார்.
அப்பெரியவரின் கூற்றில் மீண்டும் மீண்டும் சந்தேகமடைந்த அர்ச்சகர்கள்
மருதிருவரைக் கொண்டு அப்பெரியவர் புதையுண்ட இடத்தினைத் தோண்டச் செய்தனர். அவ்விடம் தோண்டப்பட்டவுடன் அக்குழிக்குள் அப்பெரியவர் இன்னும்
தவ நிலையிலிருந்ததையும் ராமேஸ்வரத்திற்கு அனுப்பட்ட ஒற்றனிடமிருந்து அப்பெரியவர் தற்சமயம் ராமேஸ்வரத்தில் தான் உள்ளார் என்ற செய்தி வந்ததையும் கண்டு திகைப்படைந்த அர்ச்சகர்கள் பின் வாங்கினர்.

## மருதிருவர்களுக்கு சாபம்
தவ நிலை கலைந்த அப்பெரியவர் சித்தர் நாராயண யோகீஸ்வரர் தன் கூற்றினை நம்பாத அர்ச்சர்களை நம்பிய மருதிருவர்களுக்கு ஒரு சாபம் இட்டார். அதன்படி அன்றிலிருந்து 90 நாட்கள் கழித்து மருதிருவரின் முடிவு அமையும் என்பது யோகீஸ்வரரின் சாபமாகும். யோகீஸ்வரரின் சாபத்திற்குள்ளான மருதிருவர் மிகச்சரியாக 90 கழித்து 24-10-1801 அதிகாலை ஆங்கிலேயர்களால் திருப்புத்தூரில் தூக்கு மேடையில் வீர மரணம் எய்தினர்.

## ஜீவ சமாதி
சித்தர் நாராயண யோகீஸ்வரரின் ஜீவ சமாதி இன்றும் சிவகங்கை
சமஸ்த்தான தேவஸ்தானத்தினரால்  காளீஸ்வரர்கோவிலில்
பேணப்பட்டு வருகிறது
## இவற்றையும் பார்க்க
மருது பாண்டியர்
## வெளி இணைப்புகள்
* விக்கிமேப்பியாவில் சித்தர் ஜீவ சமாதி அமைவிடம்

பகுப்பு:சித்தர்கள்
பேரிகை

**பேரிகை** என்பது தகவல் தெரிவிக்கப் பயன்பட்ட ஒரு இசைக் கருவியாகும். இந்த இசைக்கருவி தமிழ்நாட்டில் மன்னர்கள் காலத்தில் அதிகமாகப் பயன்படுத்தப்பட்டு வந்துள்ளது. அரசனுடைய கட்டளைச் செய்தி, திருமணச் செய்தி, ஊர்வலம் முதலிய தகவல்களை நகரில் இருப்பவர்களுக்கு அறிவிக்க இந்தக் இசைக் கருவியைப் பயன்படுத்தியிருக்கின்றனர். அலங்கரிக்கப்பட்ட யானையின் முதுகில் பேரிகையை வத்து முழக்குவர். அதன் பின்பு சொல்ல வேண்டிய தகவல் தெரிவிக்கப்படும். இப்படி அறிவிப்பவர்கள் வள்ளுவர்கள் எனப்பட்டனர்.

போரில் வெற்றி பெற்றமைக்கு அடையாளமாகவும் இக்கருவியைப் பயன்படுத்தி இருப்பதை

"ஜய பேரிகை கொட்டடா-

கொட்டடா கொட்டடா" 

-என்ற பாரதியார் பாடல் மூலம் அறிய முடிகிறது.

## இவற்றையும் காணவும்
* சைவத் திருமுறைகளில் குறிப்பிடப்படும் இசைக்கருவிகள்

பகுப்பு: தகவல் வெளிப்படுத்தல்
பகுப்பு: தமிழர் இசைக்கருவிகள்
பகுப்பு:தாள இசைக்கருவிகள்
பகுப்பு:தோற் கருவிகள்
ஜே. சி. குமரப்பா

**ஜோசப் கொர்னேலியஸ் செல்லதுரை குமரப்பா** (*Joseph Chelladurai Cornelius Kumarappa*; சனவரி 4, 1892 – சனவரி 30, 1960) என்னும் முழுப்பெயர் கொண்ட **ஜே. சி. குமரப்பா** என்பவர் காந்தியத் தத்துவத்துக்குப் பொருளாதார வடிவம் அமைத்துக் கொடுத்தவர் எனக் கருதப்படுபவர். தமிழ் நாட்டைச் சேர்ந்த தமிழரான இவர், பட்டயக் கணக்கராக விளங்கினார்.

பின்னர் நிர்வாக மேலாண்மை, பொருளியல் ஆகிய துறைகளிலும் தகைமைகள் பெற்றார். காந்தியடிகளால் ஈர்க்கப்பட்டு அவருடன் இணைந்து பணியாற்றிய குமரப்பா, காந்தியடிகளால் தோற்றுவிக்கப்பட்ட பல்கலைக்கழகமான குஜராத் வித்யா பீடத்தில் பொருளாதாரப் பேராசிரியராகவும் இருந்தார்.

காந்தியின் "யங் இந்தியா" பத்திரிகையின் ஆசிரியர் பொறுப்பிலும் இவர் பணிபுரிந்துள்ளார். ஜே.சி.குமரப்பா தனது ஓய்வுக் காலத்தில் மதுரை மாவட்டத்தின் தே.கல்லுப்பட்டியில் உள்ள காந்தி நிகேதன் ஆசிரமத்திற்கு வருகை புரிந்தார். குமரப்பா காந்திநிகேதன் ஆசிரமத்தை 1956-இல் சட்டபூர்வமாக பதிவு செய்து, அதன் முதல் தலைவரானார். குமரப்பா 1960-இல் மறைந்தார்.

ஜே. சி. குமரப்பாவின் 75வது பிறந்தநாளை முன்னிட்டு  4 சனவரி 1967 அன்று காந்தி நிகேதன் ஆசிரமத்தில் **குமரப்பா கிராமிய தன்னாட்சி நிறுவனம்** துவக்கப்பட்டது. இந்நிறுவனத்தில்  மகளிர் மற்றும் இளையோருக்குப் பல்வேறு தொழிற்பயிற்சிகள் வழங்கப்படுகின்றன.

## தமிழில் மொழிபெயர்க்கப்பட்ட இவரது படைப்புகள்
* நிலைத்த பொருளாதாரம் [தன்னறம்]
* தாய்மைப் பொருளாதாரம்
* இரும்புத் திரைக்குப் பின்னால் ரஷ்யா
*டிராக்டர் சாணி போடுமா? (ஜே.சி.குமரப்பா பற்றிய கட்டுரைத் தொகுப்பு) - தன்னறம் வெளியீடு

## மேற்கோள்கள்

## வெளி இணைப்புகள்
*Economic and Political Weekly, vol. 40 no. 52 Dec 24, 2005
*குமரப்பா ஊர்த் தன்னாட்சி நிறுவனம் 
*குமரப்பாவின் வரலாறு
*குமரப்பா போற்றிய புகைப்படம் தினமணி 
*எளிமையின் சிகரம் குமரப்பா தினமணி
*குமரப்பா நினைவலை தினமணி

பகுப்பு:தமிழ் பொருளியல் அறிஞர்கள்
பகுப்பு:காந்தியவாதிகள்
பகுப்பு:1892 பிறப்புகள்
பகுப்பு:1960 இறப்புகள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
வவுனியா மாவட்டத்தில் உள்ள ஊர்களின் பட்டியல்

[right|thumb|300px| [இலங்கையிலுள்ள 25 மாவட்டப் பிரிவுகள். வவுனியா மாவட்டம் செந்நிறத்தில் காட்டப்பட்டுள்ளது]]
கீழே தரப்பட்டுள்ளது, இலங்கையின் வட மாகாணத்தில் உள்ள தென்பகுதி மாவட்டமான **[[வவுனியா மாவட்டம்|வவுனியா மாவட்டத்தில்]] உள்ள ஊர்களின் படியல்** ஆகும். இது ஒரு முழுமையான பட்டியல் அல்ல.

* அக்போபுர
* அவரந்துலாவை
* அவுசதப்பிட்டி
* அனந்தர்புளியங்குளம்
* ஆசிகுளம்
* ஆண்டியாபுளியங்குளம்
* ஆறுமுகத்தான்புதுக்குளம்
* இளமருதங்குளம்
* ஈச்சங்குளம்
* ஈறற்பெரியகுளம்
* ஊஞ்சல்கட்டி
* ஒலுமடு
* ஓமந்தை
* கண்ணாட்டி
* கந்தபுரம்
* கரம்பைக்குளம்
* கல்மடு
* கள்ளிக்குளம்
* கற்குளம்
* கனகராயன்குளம்
* கிறிஸ்தோகுளம்
* குருக்கள்புதுக்குளம்
* குளவிசுட்டான்
* கூமன்குளம்
* கோவில்குளம்
* சமளங்குளம்
* சாலம்பைக்குளம்
* சாஸ்திரிகூளாங்குளம்
* சின்ன அடம்பன்
* சின்னச்சிப்பிக்குளம்
* சூடுவெந்தபுலவு
* செக்கடிப்புலவு
* சேமமடு
* தாண்டிக்குளம்
* தோணிக்கல்
* நயினாமடு
* நெடுங்குளம்
* நெடுங்கேணி
* நேரியகுளம்
* நொச்சிமோட்டை
* பட்டாணிச்சிபுளியங்குளம்
* பட்டிக்குடியிருப்பு
* பண்டாரிக்குளம்
* பம்பைமடு
* பரந்தன்
* பறையனாலங்குளம்
* பன்றிக்கெய்தகுளம்
* பாலமோட்டை
* பாவற்குளம்
* பிரப்பமடு
* பிரமனாலங்குளம்
* புதுக்குளம்
* புதுபுலங்குளம்
* பூமடு
* பூவரசங்குளம்
* பெரிய உலுக்குளம்
* பெரியகாடு
* பெரியதம்பனை
* பெரியபுளியங்குளம்
* மககச்சக்கோடியா
* மகாமயிலங்குளம்
* மகாரம்பைக்குளம்
* மகிழங்குளம்
* மடுக்கந்தை
* மரக்காரன்பளை
* மருதங்குளம்
* மருதமடுவ
* மருதமடு
* மருதோடை
* மாங்குளம்
* மாமடுவ
* மாமடு
* மார இலுப்பை
* முதலியாகுளம்
* ரங்கேத்கம
* ரம்பைக்குளம்
* ராசேந்திரன்குளம்
* வவுனியா
* வெங்கலச்செட்டிகுளம்
* வெடிவைத்தகல்லு
* வெள்ளாங்குளம்
* வெளிக்குளம்
* வைரவபுளியங்குளம்

## இவற்றையும் பார்க்கவும்
* வவுனியா மாவட்டம்
* யாழ்ப்பாண மாவட்டத்தில் உள்ள ஊர்களின் பட்டியல்
* கிளிநொச்சி மாவட்டத்தில் உள்ள ஊர்களின் பட்டியல்
* மன்னார் மாவட்டத்தில் உள்ள ஊர்களின் பட்டியல்
* திருகோணமலை மாவட்டத்தில் உள்ள ஊர்களின் பட்டியல்
* மட்டக்களப்பு மாவட்டத்தில் உள்ள ஊர்களின் பட்டியல்
* அம்பாறை மாவட்டத்தில் உள்ள ஊர்களின் பட்டியல்

பகுப்பு:வவுனியா மாவட்டத்தில் உள்ள ஊர்களும், நகரங்களும்
தமுக்கு

**தமுக்கு** என்பது தகவல் தெரிவிக்க உதவும் ஒரு இசைக் கருவியாகும். இந்த இசைக்கருவி தமிழ்நாட்டில் அரசாங்கம், நீதிமன்றம், கோயில்கள் போன்றவற்றின் அறிவிப்புகளை வெளியிடும் முன்பு அடிக்கும் ஒரு இசைக்கருவியாக இன்றும் பயன்படுத்தப்பட்டு வருகிறது. 

## மேற்கோள்கள்

பகுப்பு:தகவல் வெளிப்படுத்தல்
பகுப்பு:தமிழர் இசைக்கருவிகள்
பகுப்பு:தாள இசைக்கருவிகள்
பகுப்பு:தோற் கருவிகள்
வில்சன் - பாப்பு விளைவு

விண்மீன்களுக்கு இடையேயான விண்ணிடைத் தொலைவுகளை அளவிட உதவும் ஒரு கருவியாக விளங்குகின்றது **வில்சன் - பாப்பு விளைவு** (*Wilson-Bappu effect*). கால்சியம் Ca II -  K (உமிழ்வு) வரியின் அகலத்திற்கும் பின்வகை விண்மீனின் (G,K,M-வகை விண்மீன்) தோற்றத் தனியொளி அளவிற்கும் (*absolute visual magnitude*) இடையேயான தொடர்பை ஓலின் வில்சன், மற்றும் வைணு பாப்பு ஆகிய இருவரும் நிறுவியுள்ளனர்.

## மேற்கோள்கள்


பகுப்பு:வானியற்பியல்
ரெட்டியார்

**ரெட்டியார்** (*Reddiar*) எனப்படுவோர் தெலுங்கைத் தாய்மொழியாகக் கொண்ட ஓர் இனக்குழுவினர் ஆவர். இவர்கள் தமிழகம், புதுச்சேரி மற்றும் இலங்கையில் நில உடைமைகளும், விவசாயம் மற்றும் வணிகம் செய்பவர்களாகவும் உள்ளனர். திருவள்ளூர் மாவட்டத்தில் வன்னியர்களும் ரெட்டியார் என்ற பட்டத்துடன் அழைக்கப்படுகின்றனர்.

ரெட்டியார்கள், ஆந்திர பிரதேசத்தில் இருந்து சாகுபடிக்கு வளமான மண்ணைத் தேடி, விசயநகர பேரரசின் போது புதுச்சேரி மற்றும் தமிழ்நாட்டின் வட மாவட்டங்களான கடலூர், விழுப்புரம் மற்றும் செங்கல்பட்டு ஆகிய இடங்களில் குடியேறினர்.

## தோற்றம்
ரெட்டி வம்சத்தைச் சேர்ந்த அனவோட ரெட்டி (கி.பி. 1335-1364) வடக்கே ராஜமுந்திரி, தெற்கே காஞ்சி மற்றும் மேற்கே ஸ்ரீசைலம் வரை தன் இராஜ்ஜியத்தின் ஆதிக்கத்தை விரிவுபடுத்தினார். வள்ளியூரில் நடந்த போரில், ரெட்டியபுரம் படை 14 ஆம் நூற்றாண்டில் திருவிதாங்கூர் படையை தோற்கடித்தது. வள்ளியூர் முருகன் கோயிலின் நுழைவாயிலில் உள்ள ஒரு தகவல் பலகையில், 14 ஆம் நூற்றாண்டு வள்ளியூர் போர் - ரெட்டியபுரம் படை வள்ளியூர் போரில் திருவிதாங்கூர் படையை தோற்கடித்ததாகக் குறிப்பிடப்பட்டுள்ளது. இந்தப் போருக்குப் பிறகு ரெட்டியார்கள் 14 ஆம் நூற்றாண்டில் சமுகரங்கபுரம், சீலாத்திகுளம் மற்றும் திருநெல்வேலி பகுதி முழுவதும் குடியேறினர்.

## பிரிவுகளும் கோத்திரங்களும்
திருநெல்வேலி மாவட்டத்தில் வாழ்ந்த ரெட்டியார் சாதியினரிடம் பல உட்பிரிவுகள் உள்ளன. இவர்களிடம் பல கோத்திரங்களும் இருக்கின்றன. அதுகுறித்த அட்டவணை இது. 

## குறிப்பிடத்தக்க நபர்கள்
* ஓமந்தூர் ராமசாமி ரெட்டியார் சென்னை மாகாண முதல்வர் (1947-1949)
* சாத்தூர் ராமச்சந்திரன்  முன்னாள் தமிழக பிற்படுத்தப்பட்டோர் நலத்துறை அமைச்சர்
* கே. என். நேரு தமிழக நகர்ப்புற வளர்ச்சித் துறை அமைச்சர் 
* துரைசாமி நெப்போலியன் திரைப்பட நடிகர் மற்றும் முன்னாள் நடுவண் இணையமைச்சர்
* வி. வைத்தியலிங்கம் முன்னாள் புதுவை முதல்வர்

## மேற்கோள்கள்

பகுப்பு:சாதிகள்
பகுப்பு:தெலுங்குச் சமூகங்கள்
டுவிங்கிள் கன்னா

**டுவிங்கிள் கன்னா** (*Twinkle Khanna*; 29 டிசம்பர் 1974) இந்தியத்திரைப்பட நடிகையும் உட்புற வடிவமைப்பாளர் ஆவார். இவர் பிலிம்பேர் சிறந்த அறிமுக விருதினை *பர்சாத்* (1995) என்னும் திரைப்படத்திற்காகப் பெற்றார். இவர் பாலிவுட், தெலுங்குத் திரைப்படங்களில் நடித்துள்ளார். இவர் அஜய் தேவ்கான், சைஃப் அலி கான், ஆமிர் கான், சல்மான் கான், சாருக் கான், வெங்கடேஷ் (நடிகர்), கோவிந்தா, அக்‌ஷய் குமார் ஆகிய நடிகர்களுடன் நடித்துள்ளார்.

## தொழில் வாழ்க்கை
பாபி தியோல் ஜோடியாக *பர்சாத்* (1995) என்னும் திரைப்படத்தில் முதன்முதலாக நடித்தார். இந்தப் படம் வசூலில் வெற்றி பெற்றது. அத்துடன் இப்படத்தில் நடிப்பிற்காக சிறந்த அறிமுக நடிகைக்கான பிலிம்பேர் விருது பெற்றார். சற்றே மாறுகண் கொண்டிருந்த நிலைக்காக ஒரு அறுவை சிகிச்சை செய்து கொண்ட கன்னா, பல படங்களில் நடித்து அவற்றிற்காக சிறந்த விமர்சனங்களும், பார்வையாளர்களின் அங்கீகாரமும் பெற்றுள்ளார்.

## சொந்த வாழ்க்கை
இவர் டிம்பிள் கபாடியா, ராஜேஷ் கன்னா என்போரின் மகளாவார். இவர் ரிங்கி கன்னாவின் சகோதரி. இவரது சித்தி சிம்பிள் கபாடியா. டுவிங்கிள் கன்னா ஒரு பஞ்சாபி, குஜராத்திக் குடும்பத்தில் பிறந்தவர். இவர் அக்‌ஷய் குமார் என்னும் பாலிவுட் நடிகரின் மனைவியாவார். திருமணம் 2001 இல் இடம்பெற்றது. இவர் தனது திருமணத்திற்குப் பிறகு திரைப்படத் துறையிலிருந்து ஓய்வு பெற்று விட்டார்; அதன் பிறகு உள் அலங்கார வடிவமைப்புகளில் ஈடுபட்டுள்ளார்.

## திரைப்பட விவரங்கள்

## உசாத்துணை

## வெளி இணைப்புகள்

* 
* Twinkle Khanna at Bollywood Hungama
* 
* Collected News and commentary at *[[தி டைம்ஸ் ஆஃப் இந்தியா]]*

பகுப்பு:வாழும் மக்கள்
பகுப்பு:இந்தியத் திரைப்பட நடிகர்கள்
பகுப்பு:1974 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
விசாரணை ஆணையம்

இந்தியாவில் ஒன்றிய, மாநில அரசுகள் அமைக்கும் விசாரணை ஆணையங்களுக்கு 1952 ஆத் ஆண்டு இயற்றபட்ட விசாரணை ஆணையச் சட்டம் வழிகாட்டுகிறது. இதற்கான விதிமுறைகள் 1972 இல் உருவாக்கபட்டன. இந்த சட்டம் மூலம் **விசாரணை ஆணையம்** அமைக்கவும், அதற்கு உரிய சில அதிகாரங்களை வழங்கவும் சட்டம் பிறப்பிக்கப்பட்டது. விசாரணை ஆணையச் சட்டம்- 1972 பிரிவு 3ன்படி ஆணையம் அமைக்க உரிய அரசிற்கு அதிகாரம் உள்ளது. அந்த அரசு எப்போது தேவை என்று கருதுகிறதோ அப்போது சட்டமன்றத்தில் சட்ட வரைவு மசோதா கொண்டு வரலாம். அதன் பிறகு அதனை அரசிதழில் அறிவிக்கை மூலம் வெளியிட வேண்டும். இது போல் நடுவண் அரசு, ஆணையம் அமைக்க விரும்பும் போது பாராளுமன்றத்தில் அதற்கான மசோதாவைக் கொண்டு வந்து அதற்கான உத்தரவை அரசிதழில் வெளியிடப்ப வேண்டும். மானில அரசு அமைத்தால் சட்டமன்றத்தில் தீர்மானம் இயற்றப்பட்டு, அரசிதழில் வெளியிடப்பட வேண்டும்.  

## நோக்கம்

விசாரணை ஆணையம் அமைப்பதன் நோக்கம்

#பொது முக்கியத்துவம் வாய்ந்த பிரச்சனைகள் குறித்து விசாரணை செய்யவும்
#அரசிதழில் குறிப்பிட்ட வேறு எந்த குறிப்பிட்ட செயலுக்காகவும், குறிப்பிட்ட காலத்திற்குள் செய்யவும் ஆணையம் அமைக்கப்படலாம்.

## விசாரணை ஆணையத்தின் உரிமைகள்

விசாரணை ஆணையத்திற்கு தலைவராக ஒருவர் இருப்பார். விசாரணை ஆணையத்திற்கு உரிமையியல் நீதிமன்றத்திற்குரிய உரிய அனைத்தும், உரிமையியல் வழக்கு விசாரணை நடைமுறைப்படி நடவடிக்கை உண்டு.

விசாரணை ஆணையம் சட்டம் பிரிவு 4-ன்படி

#தேவையான நபர்களை தம்முன் நேர்நிலையாகும்படி உத்தரவிடலாம்.
#உறுதிமொழி மீது விசாரணை செய்யலாம்.
#தன்னிலை விளக்கும் உறுதிமொழிப் பத்திரம் மீது சான்றுரைக்கலாம்.
#தேவையான ஆவணங்களைக் கண்டுபிடித்துச் சமர்ப்பிக்கக் கோரலாம்.
#அரசின் பொதுப் பதிவுருக்களைச் சமர்ப்பிக்கக் கோரலாம்.
#சான்றுரையாளரிடமிருந்து சான்றுரை பெற ஆணை அனுப்பலாம்.
#தேவைப்பட்ட எப்பொருள் மீதும் விசாரணை செய்யலாம்.
#தன்னுடைய நடைமுறையைத் தானே உருவாக்கிக் கொள்ளலாம்.
#விசாரணை ஆணையம், தனது விசாரணைக்குப் பின்பு விசாரணை அறிக்கையை முழுமை செய்து உரிய அரசிடம் சமர்ப்பிக்க வேண்டும்.

## மேல் தகவல்கள்

விசாரணை ஆணையம் நிர்வாக அதிகாரம் பெற்றது. அவைகள் நீதி முறையில், பொதுநலன், பொது முக்கியத்துவம் வாய்ந்தவைகள் குறித்து விசாரணை செய்கிறது. இந்த விசாரணை ஆணையத்தினை இந்தியக் குடியரசுத் தலைவர் அமைப்பார்.பொதுவான அடிப்படைக் காரணங்கள் இருந்தால் அவை குறித்தே விசாரணை செய்யும். பொதுவான விசாரணை அனைவருக்கும் தெரியும்படி இருக்காது. மேலும் இது குறுகிய எண்ணிக்கையுடைய நபர்களிடம் மட்டுமே இருக்கும். ஏனெனில், இவை பொதுமக்களின் ஆவல்களையும் , உணர்வுகளையும் தூண்டி விடலாம். அப்போது அமைதி குலைய வாய்ப்பிருக்கிறது. மேலும் விசாரணை ஆணையம், ஆணையம் விசாரணை செய்ய அமரும் நேரம், காலம், இடம் முதலியவைகளைக் குறிப்பிட்டு அறிவிக்கை வெளியிடும்.

## குறிப்புகள்

பகுப்பு:இந்தியாவில் சட்டம்
அருகிவரும் உயிரினங்கள்

**[[இயற்கைப் பாதுகாப்பிற்கான பன்னாட்டு சங்கம்|ஐயூசிஎன்]]** ( *International Union for Conservation of Nature* )என்ற அமைப்பு வெளியிடும் **[[சிவப்புப் பட்டியல்|சிவப்புப் பட்டியலில்]]** ( *Red List* ) உள்ள ஒரு பிரிவாக அருகிவரும் உயிரினங்கள் என்ற பகுப்பு உள்ளது. இவற்றின் எண்ணிக்கை மிகவும் குறைவாக இருக்கும் காரணத்தினால் இவை பேரிடரில் உள்ளவை; அழிந்துபோகக் கூடியவை.

## மேற்கோள்கள்


பகுப்பு:உயிரினங்கள்
வடுகபட்டி (தேனி)

**வடுகப்பட்டி** (*Vadugapatti*) இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், பெரியகுளம் தாலுகாவில் அமைந்துள்ள ஒரு கிராமம் ஆகும்.

## பெயர்க்காரணம்
ஆந்திரம் போன்ற பகுதிகளில் இருந்து தமிழகதிற்கு குடிபெயர்ந்த நாயக்கர்களை தமிழ் மக்கள் **வடுகர் ** என்று அழைப்பது உண்டு . இவர்கள் வடக்கில் இருந்து வந்த காரணத்தால் இப்பெயர் பெற்றது . அவ்வாறாக வந்த வடுக மக்கள் ஏற்படுத்திய குடியிருப்பின் காரணமாக **வடுகபட்டி ** என்று அழைக்கப்படுகிறது 

## அமைவிடம்
ஆண்டிபட்டியில் இருந்து பெரியகுளம் செல்லும் சாலையில் பெரியகுளத்திலிருந்து 3 கி.மீ. (1.9 மைல்) தொலைவில் வடுகபட்டி எனும் கிராமம் உள்ளது. கொடைக்கானல் மலைப்பகுதியின் கீழே உள்ள நிலப் பகுதியில் இக்கிராமம் அமைந்துள்ளது. பல அணைகளும் பிற சுற்றுலாத்தலங்களும் கிராமத்திற்கு அருகில் உள்ளன. வைகை அணை, மஞ்சளார் அணை, சோத்துப்பாறை அணை, கொடைக்கானல், சுருளி நீர்வீழ்ச்சி, கும்பக்கரை நீர்வீழ்ச்சி, தேக்கடி மற்றும் மூணாறு போன்றவை இதற்கு சில எடுத்துக்காட்டுகளாகும். இச்சுற்றுலா பகுதிகள் அனைத்தும் 10 முதல் 60 கி.மீ. (6.2 முதல் 37.3 மைல்) தொலைவில் உள்ளன.

## மக்கள் தொகை
2001 ஆன்டின் இந்திய மக்கள் தொகை கணக்கெடுப்பின்படி, வடுகபட்டியில் மொத்தமாக 12,354 பேர் வாழ்ந்து வந்தனர். இத்தொகையில் ஆண்கள் 6,301 பேரும் (51%), பெண்கள் 6,053 பேரும் (49%) இருந்தனர்.

2011-ஆம் ஆண்டு மக்கள்தொகை கணக்கெடுப்பின்படி, வடுகப்பட்டி பேரூராட்சியில் 3,391 குடும்பங்களைச் சேர்ந்த   13,204 பேர் வாழ்ந்து வந்தனர். 5.12 ச.கி.மீ. பரப்பும்,   15  வார்டுகளும், 51 தெருக்களும் கொண்ட இப்பேரூராட்சியானது பெரியகுளம் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டிருந்தது.

## கல்வியறிவு
வடுகபட்டியின் வாழ்ந்த மொத்த மக்களில் 74% மக்கள் கல்வியறிவு பெற்றிருந்தனர். தேசிய கல்வியறிவு சராசரியான 59.5% என்பதை விட மிக இது அதிகமாகும்.  இக்கல்வியறிவு சதவீதம் ஆண்களின் கல்வியறிவு 82%, பெண்களின் கல்வியறிவு 65% என்பதை உள்ளடக்கியுள்ளது. மொத்த மக்கள் தொகையில் பதினொரு சதவீதம் பேர் 6 வயதுக்குட்பட்ட குழந்தைகளாவர்.

## சிறப்புகள்
வடுகபட்டி கிராமம் பூண்டு சந்தைக்கு பெயர் பெற்றது. மத்திய ஏலம் வாரம் இருமுறை, வியாழன் மற்றும் ஞாயிற்றுக்கிழமைகளில் நடத்தப்படுகிறது. இங்கு விற்பனையாகும் பெரும்பாலான பூண்டு மற்ற நகரங்களுக்கு மொத்தமாக ஏற்றுமதி செய்யப்படுகிறது. கவிஞர் மற்றும் திரைப்படப் பாடலாசிரியர் வைரமுத்து வடுகபட்டியைச் சேர்ந்தவர்.

## மேற்கோள்கள்

பகுப்பு:தேனி மாவட்ட ஊராட்சி ஒன்றியங்கள்
பகுப்பு:தேனி மாவட்ட ஊராட்சிகள்
ஜப்பானியக் காடை

**ஜப்பானியக் காடை** (*Coturnix quail*, [*Coturnix japonica*]) என்பது கிழக்கு ஆசியாவில் காணப்படும் ஓர் காடை இனமாகும். இவை இடம்பெயரக்கூடிய பறவைகள் ஆகும். மஞ்சூரியா, தென் கிழக்கு சைபீரியா மற்றும் வடக்கு ஜப்பான் ஆகிய இடங்களில் இனப்பெருக்கம் செய்கின்றன. பனிக்காலங்களில் இவை தெற்கு ஜப்பான், கொரிய தீபகற்பம் மற்றும் தெற்கு சீனாவிற்கு இடம் பெயர்கின்றன. இவை புல்வெளிகள் மற்றும் விளைநிலங்களில் வசிக்கின்றன. ஜப்பானியக் காடையின் இறகுகள் மஞ்சள் பழுப்புப் புள்ளிகளுடனும், கண்களின் மேற்புறம் வெள்ளைக் கோட்டுடனும் காணப்படுகிறது.

## ஜப்பானியக் காடைகளின் பயன்பாடு
ஜப்பானியக் காடைகள் இறைச்சிக்காகவும், முட்டைகளுக்காகவும் வளர்க்கப்படுகின்றன.

## குறிப்புகள்
*  Database entry includes justification for why this species is of least concern
* 

## வெளி இணைப்புகள்

* BirdLife Species Factsheet 
* Japanese Quails  Breeding

பகுப்பு:காடைகள்
காடை

**காடை** (ஆங்கிலம்: quail) என்பது ஃபசியானிடே (தொகையுடைப் பறவைகள்) குடும்பத்தில் உள்ள நடுத்தர அளவு கொண்ட பல பறவைப் பெரினங்களைக் குறிக்கும் பெயர்ச்சொல்லாகும். புது உலகக் காடைகள் (ஓடோண்டோஃபோரிடே குடும்பம்) மற்றும் பட்டன் காடைகள் (டுர்னிசிடே குடும்பம்) ஆகியவை நெருங்கிய தொடர்புடையவை அல்லன, எனினும் அவற்றின் தோற்றம் மற்றும் பழக்க வழக்கங்களின் காரணமாகக் காடைகள் என ஒரே பெயரில் வழங்கப்படுகின்றன.

## இனங்கள்
கீழ்க்காணும் ஃபசியானிடே குடும்பத்திலுள்ள பறவைகள் காடைகள் என வழங்கப்படுகின்றன. 

**[[கோடுர்நிக்ஸ் (Coturnix)]]* பேரினம்
**நாட்டுக் காடை, *Coturnix coturnix* 
**ஜப்பானியக் காடை, *Coturnix japonica* 
**சுள்ளிக்கட்டைக் காடை, *Coturnix pectoralis* 
**நியூசிலாந்துக் காடை, *Coturnix novaezelandiae* (அழிந்துவிட்டது)
**மழைக் காடை, *Coturnix coromandelica* 
**ஹார்லக்வின் காடை, *Coturnix delegorguei* 
**பிரவுன் காடை, *Coturnix ypsilophora* 
**நீலக் காடை, *Coturnix adansonii* 
**ஆசிய நீலக் காடை, *Coturnix chinensis* 
**[[அனுரோஃபசிஸ் (Anurophasis)]]* பேரினம்
**பனிமலைக் காடை, *Anurophasis monorthonyx* 
**[[பெர்டிகுலா (Perdicula)]]* பேரினம்
**ஜங்கிள் புஷ் காடை, *Perdicula asiatica* 
**ராக் புஷ் காடை, *Perdicula argoondah* 
**பெயிண்டட் புஷ் காடை, *Perdicula erythrorhyncha* 
**மணிப்பூர் புஷ் காடை, *Perdicula manipurensis* 
**[[ஒஃப்ரீசியா (Ophrysia)]]* பேரினம்
**இமாலயக் காடை, *Ophrysia superciliosa* (மிக்க அருகிய இனம்)

## நடத்தை
காடைகள் சிறிய பருத்த நிலத்தில் வாழ் பறவைகளாகும். இவை விதைகளை உண்கின்றன, எனினும் பூச்சிகள் மற்றும் பூச்சிகள் போன்ற சிறிய விலங்குகளையும் உண்கின்றன. இவை நிலத்தில் கூடுகள் அமைக்கின்றன; இவை வேகமாகக் குறுந்தொலைவு பறக்கக்கூடியன. ஜப்பானியக் காடைகள் போன்ற சில இனங்கள், பறந்து நெடுந்தொலைவு இடம் பெயரக்கூடியான. சில வகைக் காடைகள் பெருமளவில் வளர்க்கப்படுகின்றன. ஜப்பானியக் காடைகள் (Coturnix quail) பெருமளவில் முட்டைகளுக்காகவே வளர்க்கப்படுகின்றன.

## மேலும் பார்க்க
*சமையலில் காடைகள்
*காடை வளர்ப்பு

## குறிப்புகள்

## வெளி இணைப்புகள்
*காடை வளர்ப்பு 
*புளோரிடா காடை வேட்டை
*காடை வேட்டையின் வரலாறு
மிருசுவில்

**மிருசுவில்** யாழ்ப்பாண மாவட்டத்தின் தென்மராட்சிப் பிரிவில், சாவகச்சேரி பிரதேச செயலாளர் பிரிவில் உள்ள ஒரு ஊர் ஆகும். இவ்வூரின் வடக்கு எல்லையில் கடலேரியும், கிழக்கு எல்லையில் எழுதுமட்டுவாளும், தெற்கில் உசனும், மேற்கில் நாவற்காடு, குடமியான், கொடிகாமம் ஆகிய ஊர்களும் உள்ளன. இவ்வூர் மிருசுவில் வடக்கு, மிருசுவில் தெற்கு என இரண்டு கிராம அலுவலர் பிரிவுகளாகப் பிரிக்கப்பட்டுள்ளது.

யாழ்ப்பாணம் - கண்டி வீதி இவ்வூரின் தெற்கு எல்லையை அண்டிச் செல்கிறது. இவ்வீதியின் வழி சாவகச்சேரியில் இருந்து இவ்வூர் சுமார் 12 கிலோமீட்டர்கள் தொலைவிலும், கொடிகாமத்தில் இருந்து சுமார் 5 கிலோமீட்டர்கள் தொலைவிலும் உள்ளது. இவ்வீதிக்கு இணையாக ஒரு தொடர்வண்டிப் பாதையும் இருந்ததுடன் இவ்வூரில் ஒரு தொடர்வண்டி நிலையமும் அமைந்திருந்தது.

## இவற்றையும் பார்க்கவும்
* சாவகச்சேரி பிரதேச செயலாளர் பிரிவு
* யாழ்ப்பாண மாவட்டத்தில் உள்ள ஊர்களின் பட்டியல்
* மிருசுவில் படுகொலைகள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
கே. கோவிந்தராஜ்

**கே. கோவிந்தராஜ்** (நவம்பர் 21, 1949 - பெப்ரவரி 2, 2009) இலங்கையின் மலையகத்தைப் பிறப்பிடமாகக் கொண்ட ஈழத்து எழுத்தாளரும், பத்திரிகையாளரும், அரங்கியலாளரும் ஆவார்.

## வாழ்க்கைக் குறிப்பு
இலங்கையின் மத்திய மாகாணத்தில் மாத்தளையில் பிறந்த கோவிந்தராஜ், மாத்தளை அங்கும்புற தோட்டப் பாடசாலையில் தனது ஆரம்பக் கல்வியையும், என்சல் கொல்ல, றம்புக்எல, முஸ்லிம் மகா வித்தியாலயங்களிலும் தனது படிப்பைத் தொடர்ந்தார்.

## எழுத்துலகில்
பாடசாலை நாட்களிலேயே வாசிக்கின்ற பழக்கம் இவரிடம் நிறைய இருந்திருக்கின்றது. தினபதி பத்திரிகை 1967 இல் ஆரம்பித்த தினமொரு சிறுகதைத் திட்டத்தில் இவரது முதல் சிறுகதை *திருந்திய உள்ளம்* என்ற பெயரில் 1968 இல் வெளிவந்தது.

பின்னர் 1970 இல் வீரகேசரியில் சேர்ந்து பணிபுரியத் தொடங்கினார். 1981 வரையிலான ஒரு பத்தாண்டுகள் வீரகேசரிக்குள் பணியாற்றினாலும் எழுத்துலகில் தீவிரமாக ஈடுபட்டதாகத் தெரியவில்லை. வீரகேசரியின் யாழ்ப்பாணக் கிளையில் இவர் பணியாற்றிய போது யாழ் பல்கலைக்கழகத்தின் மலையக மாணவர்கள் மற்றும் விரிவுரையாளர்களுடன் இணைந்து இயங்கினார். சிரித்திரன் சஞ்சிகையில் கங்குலன் என்னும் பெயரில் ‘குன்றிலிருந்து’ என்னும் ஒரு மலையகப் பகுதியை செய்து வந்தார்.

யாழ்ப்பாணத்தில் இருந்து மீண்டும் கொழும்பு வந்த பிறகு தினகரன், வீரகேசரி, சிந்தாமணி, சுடர், காங்கிரஸ், கதம்பம் என்று பல பத்திரிகைகளில் தீவிரமாக எழுதத் தொடங்கினார். கதம்பம் இதழில் மலைகளின் பின்னால் என்னும் பகுதியையும் தினகரன் வாரமஞ்சரியில் கங்குலன் பக்கம் என்னும் பகுதியையும் செய்தார்.

கோவிந்தராஜின் முதல் நூலாக வெளிவந்தது *பசியா வரம்* என்னும் அவருடைய சிறுகதைகள் அடங்கிய நூல். 1996 இல் வெளிவந்த இந்த நூலுக்கு மத்திய மாகாண சாகித்திய விருதும், யாழ் இலக்கிய வட்டத்தின் சான்றிதழும் கிடைத்துள்ளன.

## தொலைக்காட்சிகளில்
கோஒவிந்தராஜ் எழுதிய *மலையோரம் வீசும்காற்று* என்னும் தொலைக்காட்சித் தொடர் நாடகம் 12 வாரங்கள் ரூபவாகினியில் தொடராகக் காட்டப்பட்டது. இதனைத் தொடர்ந்து, *மாப்பிள்ளை வந்தார்* என்னும் மூன்று வாரத் தொடர், அரும்பு; மனிதர்கள் நல்லவர்கள் திருப்பம், புதுக்குடும்பம், ஆகிய தொலைக்காட்சி நாடகங்கள் இவரது பெயரைப் புகழடையச் செய்தன.

சக்தி தொலைக்காட்சியில் *நிஜத்தின் நிழல்* என்னும் தனித்தனி நாடகத் தொடர் 16 வாரங்கள் ஒளிபரப்பானது.

## மேடை நாடகங்கள்
வானொலி தொலைக்காட்சிகளை விடுத்து மேடை நாடகங்களையும் இவர் எழுதித் தயாரித்துள்ளார். கவின் கலைமன்றம் இவருடைய நாடகங்களை மேடை ஏற்றியுள்ளமை குறிப்பிடத்தக்கது.

இந்து கலாசார அலுவல்கள் திணைக்களம் நடாத்திய தமிழ் நாடக விழாவில் இவருடைய ‘தோட்டத்து ராஜாக்கள்’ மூன்றாவது பரிசினையும் (1996) கல்வாத்துக்கத்தி (1998) முதற் பரிசினையும் வெளிச்சம் தெரிகிறது (2002) மூன்றாவது பரிசினையும் பெற்றுக் கொண்டன.

மலை நாட்டு எழுத்தாளர் மன்றத்தின் செயலாளராகப் பணியாற்றிய கோவிந்தராஜ் கவின் கலைமன்றத்தின் செயலாளராகவும் பணிபுரிந்தவர்.

## மறைவு
வீரகேசரியின் ஞாயிறு பதிப்பில் பணியாற்றும் வாய்ப்பினை இரண்டாவது தடவையாக 2008 இறுதியில் பெற்ற இவர் சுகவீனம் காரணமாக மருத்துவமனையில் அனுமதிக்கப்பட்டு இரண்டு மாதங்களுக்கு மேலான சிகிச்சைகள் வெற்றியடையாமல் போக அமரத்துவம் எய்தினார். இவருக்கு மனைவியும் இரு பிள்ளைகளும் உள்ளனர்.

## உசாத்துணை
*மலையக இலக்கிய உலகில் என்றும் மறக்கப்படாத கே. கோவிந்தராஜ் , தெளிவத்தை ஜோசப், தினகரன் வாரமஞ்சரி

பகுப்பு:ஈழத்து எழுத்தாளர்கள்
பகுப்பு:1949 பிறப்புகள்
பகுப்பு:2009 இறப்புகள்
பகுப்பு:இலங்கை மலையக எழுத்தாளர்கள்
மறவன்புலவு

**மறவன்புலவு** அல்லது **மறவன்புலோ** யாழ்ப்பாண மாவட்டத்தின் தென்மராட்சிப் பிரிவில், சாவகச்சேரி பிரதேச செயலாளர் பிரிவில் உள்ள ஒரு ஊர் ஆகும். யாழ்ப்பாணக் குடாநாட்டின் தெற்கில் உள்ள உப்பாறு கடலேரியின் கரையில் அமைந்துள்ள இவ்வூரின் வடக்கு எல்லையில் நுணாவிலும், கிழக்கு எல்லையில் தனங்கிளப்பும், தெற்கில் கடலேரியும், மேற்கில் கோயிலாக்கண்டியும் உள்ளன. இவ்வூருக்கு ஒரேயொரு கிராம அலுவலர் பிரிவு மட்டுமே உள்ளது.

நாவற்குழியில் இருந்து பூநகரி நோக்கிச் செல்லும் வீதி இவ்வூரின் ஊடாகச் செல்கிறது. குடாநாட்டினூடாகச் சென்ற தொடர்வண்டிப் பாதையும் இவ்வூரின் வடக்கு எல்லையை அண்டிச் சென்றது.

இவ்வூர் கடலேரியை அண்டி அமைந்துள்ளதால், மீன்பிடித்தொழிலும் இவ்வூரில் ஒரு முக்கியமான தொழிலாக உள்ளது. 2013 ஆம் ஆண்டின் மதிப்பீட்டின்படி இவ்வூரில் 40 மீனவக் குடும்பங்கள் வாழ்கின்றன.

## இங்கு பிறந்தவர்கள்
*மறவன்புலவு க. சச்சிதானந்தன்

## குறிப்புகள்

## உசாத்துணைகள்
* Statistical Information of the Northern Province-2014, Northern Provincial Council, Sri Lanka.
* Statistical Information 2010, Northern Provincial Council, Sri Lanka.

## இவற்றையும் பார்க்கவும்
* சாவகச்சேரி பிரதேச செயலாளர் பிரிவு
* யாழ்ப்பாண மாவட்டத்தில் உள்ள ஊர்களின் பட்டியல்

## வெளியிணைப்புகள்
* மறவன்புலோ இணையம்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
நுணாவில்

**நுணாவில்** யாழ்ப்பாண மாவட்டத்தின் தென்மராட்சிப் பிரிவில், சாவகச்சேரி பிரதேச செயலாளர் பிரிவில் உள்ள ஒரு ஊர் ஆகும். இவ்வூரின் வடக்கு எல்லையில் கல்வயலும், கிழக்கு எல்லையில் சாவகச்சேரி நகரமும், தெற்கில் மறவன்புலவும், மேற்கில் கைதடியும் உள்ளன. இவ்வூர் நுணாவில் மேற்கு, நுணாவில் மத்தி, நுணாவில் கிழக்கு என மூன்று கிராம அலுவலர் பிரிவுகளாகப் பிரிக்கப்பட்டுள்ளது.

யாழ்ப்பாணம் - கண்டி வீதி இவ்வூரின் ஊடாகச் செல்கிறது. இவ்வீதிக்கு இணையாகச் சென்ற தொடர்வண்டிப் பாதையும் இவ்வூரினூடாகச் சென்றது. கொல்லங்கிராய் (கொல்லா புரி) நுணாவிற் குளம், மணங்குணாய், ஆனைக்கோட்டை, தாளையடி, கல்வயல், மணற்பிட்டி எனப் பல குறிச்சிகளைக் கொண்டு நுணாவில் விளங்குகிறது.

## ஆலயங்கள்
அவற்றுள் சில:
* நுணாவில் மேற்கு கொல்லங்கிராய் வீரகத்தி விநாயகர் ஆலயம்
* நுணாவில் மேற்கு மணங்குணாய் வீரகத்தி விநாயகர் ஆலயம்
* நுணாவில் கிழக்கு கற்குழி கந்தசாமி கோயில்
* நுணாவில் மத்தி கந்தசுவாமி (வைரவர்) ஆலயம்
* நுணாவில் மேற்கு வீரபத்திரர் ஆலயம்
* நுணாவில் மேற்கு காண்டைக்காடு ஞானவைரவர் தேவஸ்தானம்
* நுணாவில் மத்தி பத்திரகாளி அம்பாள் ஆலயம்
* நுணாவில் குளம் முருகன் ஆலயம்
* நுணாவில் குளம் கண்ணகை அம்மன் கோயில்
* நுணாவில் மேற்கு விளைவேலி மருதடி வீரகத்தி விநாயகர் ஆலயம்
* நுணாவில் மேற்கு தாழையம்பதி ஸ்ரீ துர்க்காதேவி தேவஸ்தானம்

## இங்கு பிறந்தவர்கள்
*வ. ந. நவரத்தினம், சாவகச்சேரி தொகுதி நாடாளுமன்ற உறுப்பினர்
* கவிஞர் வி. கந்தவனம்

## இவற்றையும் பார்க்கவும்
* சாவகச்சேரி பிரதேச செயலாளர் பிரிவு
* யாழ்ப்பாண மாவட்டத்தில் உள்ள ஊர்களின் பட்டியல்

## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
நோவாடியம்

**நோவாடியம்**  (Novatium) ஒரு நிர்வாக கணினி சேவை அளிக்கும் நிறுவனம். 2004 ஆம் ஆண்டு தொடங்கப்பட்ட இந்த நிறுவனம் சென்னையை தலைமை இடமாக கொண்டு இந்தியா முழுவதும் செயல்படுகிறது. இந்த நிறுவனத்தின்  தொழில்நுட்ப முறை முற்றிலும் வித்தியாசமானது. இம் முறையின் மூலம் கணினி பயன்பாடு எளிதில் அமைய முடியும்.

## நிறுவன வரலாறு
பல இயங்குதளம் ஓர் திரை போல பல்வேறு சேவைகள் அளிக்கும் இந்நிறுவனம் 2004ஆம் ஆண்டு துவங்கப்பட்டது. விண்டோஸ், மாக்கின்டாஷ், லினக்ஸ் போன்ற இயக்குதளங்க்களை ஒரே கணினியில் வழங்கவல்ல இவர்கள் டாடா டெலி சர்வீஸஸ், பி.எஸ்.என்.எல், ஏர் டெல், ரிலையன்ஸ் போன்ற பல உள்நாட்டு மற்றும் வெளிநாட்டு தொலைதொடர்பு நிறுவனங்களுடன் இணைந்து  செயல்படுகிறது. 

## விருதுகள்
சன் டெக்நோவேட் நோவாடியத்திற்கு "**தி சன் டெக்நோவேட் இன்னோவேஷன்**" (The Sun Technovate Innovation Award) என்ற விருதை 2007ஆம் ஆண்டு வழங்கியது.

**"ரெட் ஹெர்ரிங் ஆசியா"** (Red Herring Asia) 2007காண தலைசிறந்த 100 நிறுவனங்கள் பட்டியலில் நோவாடியமும் ஒன்றாக வந்தது.

**"டெல்லாஇட்டு டெக்னாலஜி"** (Deloitte Technology) 2009ஆம் ஆண்டு வெளியிட்ட வேகமாக வளர்ந்துவரும் தொழில்நுட்ப நிறுவனங்கள் பட்டியலில் நோவாடியம் 9வது இடத்தை பிடித்தது. அதன் அப்போதய வளர்ச்சி 446% சதவிகிதம் ஆகும்.

## மேற்கோள்கள்



## இவற்றையும் பார்க்க
* http://novatium.blogspot.com
* http://novagears.blogspot.com
* http://novatiumtamil.blogspot.com

பகுப்பு:கணிநுட்ப வணிக நிறுவனங்கள்
பகுப்பு:2004 நிறுவனங்கள்
கொச்சி ஹனீஃபா

**சலீம் அகமது கோஷ்**  (ஏப்ரல் 22, 1948 - பிப்ரவரி 2, 2010) பலராலும் அவரது திரைப்பெயரான **கொச்சி ஹனீஃபா**(மலையாளம்:   കൊച്ചിന്‍   ഹനീഫ) என்று அறியப்பட்ட  ஓர் இந்திய திரைப்பட நடிகர், திரைப்பட இயக்குநர் மற்றும் திரைக்கதை எழுத்தாளர். 

## திரைப்பட வாழ்க்கை
புனித ஆல்பர்ட் கல்லூரியில் தாவரவியலில் இளங்கலை பட்டம் பெற்ற இவர் கொச்சின் கலாபவன் நாடக கலைக்கூடத்தில் இணைந்து நாடக நடிகராக நடிப்பு வாழ்வை துவக்கினார். *ஹனீபா* என்று ஒரு கதாபாத்திரத்தில் நடித்தது புகழ்பெற்றதால் தன் பெயரை கொச்சி ஹனீபா என மாற்றிக்கொண்டார். துவக்கத்தில் ஓர் எதிர்மறை நடிகராக, வில்லனாக, நடித்து வந்தவர் பின்னாளில் சிறந்த நகைச்சுவை நடிகராக மலையாளத் திரையுலகிலும் தமிழ்த் திரையுலகிலும் வெற்றி பெற்றார். தமிழ், மலையாளம் மற்றும் இந்தித் திரைப்படங்களில் 300க்கும் கூடுதலான திரைப்படங்களில் நடித்துள்ளார். ஓர் திரைப்படத் தயாரிப்பாளராக அவரது வால்த்சல்யம் (1993) திரைப்படத்தின் மூலம் அறிமுகமானார். கொச்சி ஹனீபா, மகாநதி, லேசா லேசா, வேட்டைக்காரன், பாசப் பறவைகள், வானமே எல்லை உள்ளிட்ட பல்வேறு  தமிழ் படங்களிலும் நகைச்சுவை மற்றும் குணசித்திர வேடங்களிலும் நடித்திருக்கிறார். 

## இறப்பு
அவர் கல்லீரல் புற்றுநோயால் அவதிப்பட்டு இராமச்சந்திரா மருத்துவமனையில் சிகிச்சை பலனளிக்காமல் மருத்துவமனையில் பெப்ரவரி 2, 2010 அன்று மாலை 3 மணி அளவில் இறந்தார்.

## மேற்கோள்கள்


## வெளியிணைப்புகள்
* 

பகுப்பு:1948 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:2010 இறப்புகள்
பகுப்பு:இந்திய முஸ்லிம்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:ஊர்ப் பெயரால் அறியப்படும் மக்கள்
நாட்டுக் காடை

**நாட்டுக் காடை** (*Common quail*, *Coturnix coturnix*) பாசியனிடே எனும் தோகையுள்ள பறவையினத்தைச் சார்ந்த சிறிய பறவையாகும். இவை ஐரோப்பா, ஆசிய மற்றும் ஆஃப்ரிக்கக் கண்டங்களில் பரவலாகக் காணப்படுகின்றன. இவற்றின் பல சிற்றினங்களும் அறியப்பட்டுள்ளன. இவை முட்டைகளுக்காகவும், இறைச்சிக்காகவும், உலகின் பல பகுதிகளில் பண்ணைகளில் வளர்க்கப்படுகின்றன.

## விவரம்
இவை சிறிய (17 செ.மீ.) உருண்டையான வடிவத்துடன் காணப்படுகின்றன. மரப்பழுப்புக் கோடுகள் கொண்ட இறகுகளுடன், கண்ணருகே வெள்ளை நிறப் பட்டையுடனும், ஆண் பறவைகள் கருத்த தாடையுடனும் காணப்படுகின்றன. இவற்றின் இடம் பெயரக்கூடிய இனப் பறவைகள் நீண்ட சிறகுடனும், வேட்டைப் பறவைகள் குறுஞ்சிறகுகளுடனும் காணப்படுகின்றன.

## பழக்க வழக்கங்கள்
இது விதைகளையும், பூச்சிகளையும் உண்ணும் நிலம்வாழ் இனமாகும். இது பறப்பதற்கு விரும்பாமல், பயிர்களுக்கிடையே ஓடி ஒழிந்து கொள்வதால், காண்பதற்கு அரிதாகிறது.  துரத்தி விடப்பட்டாலும், சிறிது தொலைவு கீழாகப் பறந்து, புதர்களுக்கிடையே ஒழிந்து கொள்கிறது.  இவை இருப்பதை ஆண் பறவைகளின் மாறுபட்ட ஒலி எழுப்பலின் மூலமே அறிய முடியும்.  இவை பெரும்பாலும் காலை மாலையிலும், அரிதாக இரவிலும் ஒலி எழுப்புகின்றன.  இவை மற்ற வேட்டைப் பறவைகளில் இருந்து மாறுபட்ட, இடம் பெயரும் பறவைகளாகும்.

## இனப்பெருக்கவியல்
ஆறு முதல் எட்டு வார வயதடைந்த இவ்வினக் காடைகள், ஐரோப்பா மற்றும் ஆசியாவில் பெரும்பாலான இடங்களில், பயிர்நிலங்களிலும் புல்வெளிகளிலும், இனப்பெருக்கத்தில் ஈடுபட்டு, நிலத்தில் அமைத்த கூடுகளில், 6-18 முட்டைகள் இடுகின்றன. இம்முட்டைகள் 16–18 நாட்களில் பொரிகின்றன.

## இனங்கள்
இவ்வினத்தை முதன் முதலில், லின்னேயசு தனது *சிஸ்டமா நேச்சுரே*  எனும் புத்தகத்தில் 1758-இல் *டெற்றாவோ கோட்டுர்நிக்ஸ் (Tetrao coturnix)*  என வழங்கியிருந்தார். யுரேசிய இனமான, *சி. சி. கோட்டுர்நிக்ஸ் (C. c. coturnix)* , குளிர்காலங்களில் ஆஃப்ரிக்காவின் சஹேல் பகுதிக்கும், இந்தியாவிற்கும் தெற்கு நோக்கிப் பெயர்கின்றன.  ஆஃப்ரிக்க இனமான, *சி. சி. ஆஃப்ரிகானா (C. c. africana)* , தென் ஆஃப்ரிக்காவிலிருந்து, ஆஃப்ரிக்காவிற்குள்ளேயே வடக்கு நோக்கிப் பெயர்கின்றன.  மடகாஸ்கர் மற்றும் கோமொரோஸ் நாட்டுக்குக் காடைகள் இதே ஆஃப்ரிக்க இனத்தைச் சார்ந்தவை. கேப் வெர்டே தீவுகளில் உள்ள காடைகள், *சி. சி. இனோப்பினாடா (C. c. inopinata)*  இனத்தையும், கனரீஸ், மதேயரா மற்றும் அசாறேஸ் தீவுகளில் உள்ளவை *சி. சி. கான்பிசா (C. c. confisa)*  இனத்தையும் சார்ந்தவை.

## பயன்பாடுகள்
யாத்திராகமம் 16:1-13, இடம்பெயர்ந்த இசுரவேலர்கள் (Israelites) இடம்பெறும் காடைகளை உணவுக்காக நம்பியிருந்ததைக் குறிப்பிடுகிறது. மத்தியதரைக்கடல் பகுதிகளை இவை கடக்கும்போது இன்னும் வேட்டையாடப்படுகின்றன. அண்மைக்காலங்களில், பொழுதுபோக்காக வளர்ப்போரால், அமெரிக்காவிலும் ஐரோப்பாவிலும் இவற்றின் பெருக்கம் அதிகரித்துள்ளது.

## குறிப்புதவிகள்

## வெளி இணைப்புகள்

* Oiseaux Photos
* Coturnix "Common" Quail  Breeding
* Identification guide (PDF) by Javier Blasco-Zumeta 

பகுப்பு:ஆசியாவின் பறவைகள்
பகுப்பு:காடைகள்
பகுப்பு:ஆசியப் பறவைகள்
பகுப்பு:ஐரோப்பியப் பறவைகள்
பகுப்பு:ஐரோவாசியப் பறவைகள்